Bihanoch evit Dromaeosauridae all evel Deinonychus hag Achillobator, Velociraptor en doa koulskoude kalz eus perzhioù o chorfadurezh. Ur chigdebrer daoudroadek e oa. Pluñvek e oa gant ul lost hir ha reut, ha skilfoù e stumm filzier war pep pav a-dreñv, hag a veze implijet da lazhañ e breizhoù war a soñjer. Gallout a reer lakaat kemm etre ar Velociraptored hag an Dromaeosauridae all dre o chlopenn hir hag izel, gant ur muzell troet etrezek an nech.